Prienų rajono savivaldybės tarybai

|  |
| --- |
| **SPRENDIMO „DĖL VALSTYBĖS TURTO PERĖMIMO PRIENŲ RAJONO SAVIVALDYBĖS NUOSAVYBĖN“ PROJEKTO AIŠKINAMASIS RAŠTAS** |

2020-02-25

Alytaus profesinio rengimo centras Prienų rajono savivaldybei siūlo perimti nekilnojamąjį turtą, esantį Klevų g. 31 ir 35, Balbieriškio mstl., Prienų r. sav. (išvardytą sprendimo projekte). Dalį nekilnojamojo turto, esančio minėtu adresu, Prienų rajono savivaldybė perėmusi 2016 metais ir perdavusi valdyti, naudoti ir disponuoti juo Prienų r. Balbieriškio pagrindinei mokyklai (toliau – mokykla). Įvertinus tai, kad neperėmus katilinės pastato, mokykla liktų nešildoma, ir tai, kad mokyklai trūksta patalpų technologijų klasei, edukacinei bei kitoms veikloms, parengtas sprendimo projektas dėl sutikimo perimti nekilnojamąjį turtą Prienų rajono savivaldybės nuosavybėn.

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 5 ir 8 punktais, kurie reglamentuoja savarankiškąsias savivaldybės funkcijas –savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimą ir ikimokyklinio ugdymo, vaikų ir suaugusiųjų neformaliojo švietimo organizavimą, vaikų ir jaunimo užimtumo organizavimą; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, kuris nustato, kad savivaldybės tarybos sutikimu savivaldybė perima valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus, bei atsižvelgiant į Alytaus profesinio rengimo 2020-01-14 raštą Nr. (1.8.)-V9-042 ,,Dėl pastatų perdavimo“.

Statybos ir ekonominės plėtros skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt